EkBass/fiwiki-20250220-pages-articles huggingface dataset:
Antti Kiviranta (toimittaja)

Antti Kiviranta (vuoteen 1899 Pöksyläinen, 14\. heinäkuuta 1870 Kiuruvesi – 20. marraskuuta 1942) oli suomalainen toimittaja ja räätäli. Kiuruvedeltä kotoisin ollut Kiviranta asui Hausjärvellä, jossa hän oli mukana työväenliikkeessä jo 1900-luvun alkuvuosina. Vuoden 1919 kunnallisvaaleissa Kiviranta valittiin Hausjärven kunnanvaltuustoon sosialidemokraattien edustajana. Vuodet 1920–1921 Kiviranta oli Sortavalassa ilmestyneen Kansan Voiman päätoimittaja. Tehtävässä ollessaan hän sai vankeustuomion kunnianloukkauksesta kirjoitettuaan artikkelin Wärtsilän tehtaan olosuhteista. Myöhemmin Kiviranta työskenteli toimittajana Hämeen Kansassa. == Lähteet == Luokka:Suomalaiset päätoimittajat Luokka:Suomen Sosialidemokraattisen Puolueen poliitikot Luokka:Hausjärven kunnanvaltuutetut Luokka:Vuonna 1870 syntyneet Luokka:Vuonna 1942 kuolleet
Zanina

Zanina on maalaiskunta Sikasson alueen Koutialan piirissä Malissa. Sen keskuskylä Debela sijaitsee 60 kilometriä Koutialasta luoteeseen. Kunnassa on 7 400 ja keskuskylässä 3 300 asukasta (vuonna 2009). Zaninan kunta rajoittuu etelässä ja lännessä Koutialan piirin M’Pessoban, pohjoisessa Ségoun alueen Blan piirin Somasson ja idässä Samabogon kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on pensassavannia. Kuntaan kuuluu kolme kylää. Asukkaat ovat etupäässä miniankoja. Lisäksi on fulbeja. Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä. ==Lähteet== Luokka:Koutialan piiri Luokka:Malin kunnat
Voitto Pokela

Voitto (Vic) Pokela (18. elokuuta 1924 Suomi – 29. lokakuuta 2010 Australia44th Convention of Synod of the LCAQD, viitattu 12.3.2018) oli australiansuomalainen pappi. Hänen teoksensa Jälkiä Australian sannassa (1995) on tunnetuimpia australiansuomalaisten julkaisemia kirjojaAustralian suomalaisia yhdistää kaiho Suomeen, Sisuradio, Sveriges Radio 23.2.2011, viitattu 12.3.2018 Pokela muutti Australiaan Tasmaniaan 1959. Hän teki aluksi kirvesmiehen töitä Hobartin kirjaston rakennustyömaalla. Perhe tuli perässä myöhemmin. Pokela oppi nopeasti englannin ja ryhtyi myöhemmin opiskelemaan. Hän valmistui luterilaiseksi papiksi ja oli ensimmäinen Australiassa pappiskoulutuksen saanut suomalainen. Viimeiset vuotensa Pokela asui Queenslandissa.Susanna Kuhno: Siirtolaisesta kosmopoliitiksi? Identiteetin rakentuminen australiansuomalaisten elämänkerrallisissa tarinoissa, s. 11 pro gradu, Jyväskylän yliopisto 2007, viitattu 12.3.2018Suomalaiset maailmalla 2017 s. 9 Kirkkohallitus, viitattu 12.3.2018 Pokela aloitti vuonna 1964 seurakuntatyössä maallikkona Australian luterilaisen kirkon tehtävässä Mount Isan kaivosalueella ja valmistui papiksi 1966.Marko Toljamo, Viimeinen Australian suomalainen merimiespastori Urpo Kokkonen korostaa seurakunnan merkitystä Merimieskirkko-lehti 3/2016 ==Teokset== * Jälkiä Australian sannassa, SLEY 2995 ISBN 951-618-141-4 == Lähteet == Luokka:Australiansuomalaiset henkilöt Luokka:Australialaiset papit Luokka:Australialaiset kirjailijat Luokka:Vuonna 1924 syntyneet Luokka:Vuonna 2010 kuolleet
Pentapolis

Pentapolis (, ”Viisi kaupunkia”) oli antiikin Kreikassa ja muualla antiikin maailmassa nimitys viiden kaupungin tai poliksen eli kaupunkivaltion liitolle. Tunnetuimmat pentapoliit olivat: * Doorilainen pentapolis: Ialysos, Kameiros, Knidos, Kos ja Lindos (entinen doorilainen heksapolis Halikarnassoksen erottamisen jälkeen) * Filistealaisten pentapolis: Askalon, Ashdod, Ekron, Gath ja Gaza * Fryygian pentapolis: Bruzos, Eukarpia, Hierapolis, Otrus ja Stektorion * Kyrenaika eli Libyan pentapolis: Apollonia, Barke, Euesperides, Kyrene ja Taukheira * Lesboksen pentapolis: Antissa, Eresos, Methymna, Mytilene ja Pyrrha * Pontoksen pentapolis: Apollonia, Istros, Kallatis, Mesembria ja Odessos. == Lähteet == Luokka:Antiikin Kreikan alueet Luokka:Antiikin Kreikan kaupunkien liitot
Heksapolis

Heksapolis (, ”Kuusi kaupunkia”) oli antiikin Kreikassa ja muualla antiikin maailmassa nimitys kuuden kaupungin tai poliksen eli kaupunkivaltion liitolle. Tunnetuimmat heksapoliit olivat: * Doorilainen heksapolis: Halikarnassos, Ialysos, Kameiros, Knidos, Kos ja Lindos (myöhemmin Halikarnassoksen erottamisen jälkeen doorilainen pentapolis) * Kyrenaika eli Libyan heksapolis: Apollonia, Barke, Euesperides, Hadrianupolis, Kyrene ja Taukheira (entinen Libyan pentapolis Hadrianupoliin perustamisen ja lisäämisen jälkeen) == Lähteet == Luokka:Antiikin Kreikan alueet Luokka:Antiikin Kreikan kaupunkien liitot
Dodekapolis

Dodekapolis (, ”Kaksitoista kaupunkia”) oli antiikin Kreikassa ja muualla antiikin maailmassa nimitys kahdentoista kaupungin tai poliksen eli kaupunkivaltion liitolle. Tunnetuimmat dodekapoliit olivat: * Aioliin dodekapolis: Aigai, Aigiroessa, Gryneion, Killa, Kyme, Larissa, Myrina, Neonteikhos, Notion, Pitane, Smyrna ja Temnos (Smyrna vaihtoi myöhemmin Jooniaan) * Akhaian dodekapolis: Aigai, Aigeira, Aigion, Bura, Dyme, Farai, Helike, Olenos, Patrai, Pellene, Rhypes ja Tritaia * Etruskien dodekapolis: Arretium, Caere, Clusium, Cortona, Perusia, Populonia, Tarquinii, Veji, Vetulonia, Volaterrae, Volsinii ja Vulci (Rusellae liittyi mukaan Vejin tilalle) * Joonian dodekapolis: Efesos, Erythrai, Fokaia, Khios, Klazomenai, Kolofon, Lebedos, Miletos, Myus, Priene, Samos ja Teos (Smyrna liittyi myöhemmin 13. jäseneksi) == Lähteet == Luokka:Antiikin Kreikan alueet Luokka:Antiikin Kreikan kaupunkien liitot
Zébala

Zébala on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta itään. Kunnassa on 17 300 ja keskuskylässä 6 200 asukasta (vuonna 2009). Zébalan kunta rajoittuu koillisessa Koutialan piirin Zanfiguén, luoteessa Gouadji Kaon, lännessä Logouanan, lounaassa Nafangan ja kaakossa Yorosson piirin Karanganan kuntiin. Kuntaan kuuluu kahdeksan kylää. Asukkaat ovat etupäässä miniankoja, bambaroita, fulbeja ja moseja. Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet, aasit ja siipikarja. ==Lähteet== Luokka:Koutialan piiri Luokka:Malin kunnat
Alope

Alope () voi viitata seuraaviin: * Alope, kreikkalaisen mytologian hahmo * Alope, antiikin aikainen kaupunki Opuntian Lokriin alueella * Alpa eli Alope, antiikin aikainen kaupunki Ozolian Lokriin alueella
Kisamos

Kisamos (, ) voi viitata seuraaviin: * Kisamos, antiikin aikainen kaupunki Kreetan saarella, sijoitetaan lähelle Apteraa * Kisamos, antiikin aikainen kaupunki Kreetan saarella lähellä Polyrrheniaa, nykyisen Kíssamoksen paikalla == Katso myös == * Kíssamos eli Kastélli, nykyinen kaupunki Kreetan saarella == Lähteet ==
Francisco Morales Bermúdez

Francisco Morales-Bermúdez Cerruti (4. lokakuuta 1921 – 14. heinäkuuta 2022) oli perulainen kenraali, joka toimi maansa presidenttinä 1975–1980. Häntä pidettiin maltillisena niiden sotilaiden joukossa, jotka tekivät vallankaappauksen vuonna 1968. Elokuussa 1975 hän johti veretöntä vallankaappausta, jossa hän syrjäytti edellisen sotilaspresidentin Juan Velasco Alvaradon. == Lähteet == Luokka:Perulaiset kenraalit Luokka:Perun presidentit Luokka:Vuonna 1921 syntyneet Luokka:Vuonna 2022 kuolleet Luokka:Yli satavuotiaiksi eläneet perulaiset
Lykastos

Lykastos (, ) voi viitata seuraaviin: * Lykastos, useita hahmoja kreikkalaisessa mytologiassa * Lykastos, antiikin aikainen kaupunki Kreetan saarella * Lykastos, antiikin aikainen kaupunki Vähässä-Aasiassa
Kuurmanjoki

Kuurmanjoki () on Vuoksen vesistöön kuuluva joki Leningradin alueella Venäjällä lähellä Suomen rajaa. Kuurmanjoen sivujoki Venäjän puolella on Suomen ja Venäjän rajalla sijaitsevasta Suokumaanjärvestä alkunsa saava Hiirenjoki (). Kuurmanjoen latvahaaroista ulottuvat Suomen puolelle Venäjällä lähellä Suomen rajaa Kuurmanjoen yläjuoksuksi yhtyvät Saarenoja ja Holmanjoki sekä Suomen ja Venäjän rajalla sijaitsevaan Suokumaanjärveen laskeva, kokonaan Suomen puolella virtaava Suokumaanjoki. Kuurmanjoen leventymänä sen alajuoksulla on järvenselkiä, joiden laajuuteen on saattanut vaikuttaa Sakkolan Kiviniemen kannaksen puhkaisemisen vuonna 1857 aiheuttama Vuoksen pinnan lasku.Sarviharju, Arvi: Kuurmanpohja, Kärättilä ja Lokkarila. Teoksessa: Suomen vesistöaluejaossa Kuurmanjoen valuma-alue (04.13) esiintyy nimellä "Saarenojan valuma-alue". Tämä luetaan osaksi Vuoksen vesistöön (04) kuuluvaa Suur-Saimaan aluetta (04.01). Muu osa Vuokseen Vuoksen niskan alapuolella laskevista vesistöalueista luetaan Suur-Saimaan alueen sisällä Vuoksen alueeseen (04.19). Joki sijaitsee Suomen toisen maailmansodan jälkeen Neuvostoliitolle luovuttamalla alueella entisen Jääsken kunnan alueella. ==Lähteet== Luokka:Leningradin alueen joet Luokka:Suur-Saimaan alue Luokka:Luovutettujen alueiden joet
GMC Envoy

GMC Envoy on neliovinen katumaasturi, jota yhdysvaltalainen General Motors valmistaa GMC -brändin alla. Auto esiteltiin vuonna 1997 ja sitä valmistettiin vuoteen 2009 asti. Sitä koottiin Yhdysvalloissa. == Sukupolvet == GMC Jimmy Envoy.jpg|Ensimmäinen sukupolvi (1998-2000) GMC Envoy Denali -- 08-21-2009.jpg|Toinen sukupolvi (2002-2009) Envoy Luokka:J-segmentin autot Luokka:1990-luvun autot Luokka:2000-vuosikymmenen autot
Galician gaelilaisen jalkapallon liiga

Galician gaelilaisen jalkapallon liiga () on gaelilaisen jalkapallon korkein sarjataso Galiciassa. Se perustettiin vuonna 2012, tavoitteena parantaa gaelilaisen jalkapallon asemaa Galiciassa. Ensimmäiselle kaudelle, 2012–2013, osallistui viisi miesten joukkuetta. Siitä liiga on laajentunut niin, että kuudennella kaudella, 2017–2018, mukana on 11 miesten ja kahdeksan naisten joukkuetta. == Joukkueet kaudella 2017–2018 == ;Miehet * Irmandinhos A Estrada * Fillos de Breogán * Estrela Vermelha FG * Herdeiros de Dhais * Auriense FG * Ártabros de Oleiros * Dorna FG * Keltoi GAC * Cambados Gaélico * Bráithreachas * Terras do Eume FG ;Naiset * Fillas de Breogán * Pontevedra Fútbol Gaélico * Herdeiras de Dhais * Irmandinhas A Estrada * Estrela Vermelha FG * Auriense FG * Artabras de Oleiros * Keltoi GAC == Mestarit == ;Miehet Kausi Mestari Toinen Kolmas 2012–2013 Bráithreachas Fillos de Breogán Ártabros de Oleiros 2013–2014 Estrela Vermelha Irmandinhos Fillos de Breogán 2014–2015 Estrela Vermelha Fillos de Breogán Irmandinhos 2015–2016 Estrela Vermelha Irmandinhos Fillos de Breogán 2016–2017 Irmandinhos Fillos de Breogán Estrela Vermelha ;Naiset Kausi Mestari Toinen Kolmas 2013–2014 Irmandinhas Fillas de Breogán Mecas 2014–2015 Irmandinhas Fillas de Breogán Estrela Vermelha 2015–2016 Fillas de Breogán Irmandinhas Estrela Vermelha 2016–2017 Fillas de Breogán Pontevedra Herdeiras de Dhais == Lähteet == == Aiheesta muualla == * Liigan kotisivu Luokka:Gaelilaisen jalkapallon kilpailut Luokka:Galicia Luokka:Espanjan urheilu
Wilhelm Fredrik von Nottbeck

Wilhelm Friedrich (Fredrik) von Nottbeck (6. maaliskuuta 1850 Tampere – 10. maaliskuuta 1928 Helsinki) oli suomalainen yritysjohtaja ja Finlayson & Co:n johtokunnan puheenjohtaja. Von Nottbeckin vanhemmat olivat tehtailija Wilhelm von Nottbeck ja kreivitär Marie von Mengden. Hän opiskeli Tarton yliopistossa valmistuen sieltä kemian maisteriksi ja sen jälkeen hän opiskeli matematiikkaa Ranskassa ja taloutta ja tekniikkaa Englannissa. Hän tuli Finlaysonin perheyhtiön johtoon isänsä kuoltua. Kun Finlaysonista muodostettiin osakeyhtiö 1907 von Nottbeckista tuli yhtiön johtokunnan puheenjohtaja ja tätä tehtävää hän hoiti kuolemaansa saakka. Von Nottbeck asui suurimman osan elämästään Tampereella mutta hän asui myös Pietarissa ja viimeiset kymmenen vuotta elämästään Helsingissä. Von Nottbeckilla oli laaja geologinen kokoelma ja hänellä oli nimissään 10 patenttia.Miinu Mäkelä : Nottbeckien hautausmaan inventointi 2009, Pirkanmaan maakuntamuseo, kulttuuriympäristöyksikkö, sivu 6-7 Von Nottbeck omisti Tampereen lähellä Lielahden kartanon vuosina 1890–1904. Kartanon uusrenessanssityylinen päärakennus valmistui tänä aikana vuonna 1893. Kartanon peltoja salaojitettiin ja alettiin lannoittaa luujauholla, suota kuivattiin pelloiksi ja kartanon alueella oli oma kapearaiteinen rautatie. Kartanossa toimi myös perunajauhotehdas. Von Nottbeck myi kartanon 1904 turkulaiselle liikemiehelle K. J. Dahlströmmille ja sen jälkeen kartano siirtyi 1910 sijoitusyhtiö Lielahti Oy:lle ja 1913 metsäteollisuusyhtiö J. W. Enqvist & Co:lle.Hiedanranta-sivusto 16.7.2015 : Lielahden kartanon historia Von Nottbeck oli aatelissäädyssä edustaja valtiopäivillä 1882.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur- Sällskapets Tryckeri, 1885, ss. 1489-1493. Wilhelm Fredrik von Nottbeckin puolisona oli vuosina 1882–1906 Maria Lydia von Tobiesen (1851–1906), jonka isä oli kenraalimajuri August von Tobiesen, ja vuodesta 1913 edesmenneen puolison kamarineiti Anna Wilhelmina Schulten. Von Nottbeckilla oli kaksi poikaa ensimmäisestä avioliitostaan.Tor Carpelan: Ättartavlor för de på Finlands riddarhus inskrivna efter 1809 adlade, naturaliserade eller adopterade ätterna, s. 220. Helsingfors 1942.Esa Hakalan Musiikkia muun muassa-blogi 11.4.2013 : Von Nottbeck-suvusta == Lähteet == Luokka:Suomalaiset yritysjohtajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Finlayson Luokka:Vuonna 1850 syntyneet Luokka:Vuonna 1928 kuolleet
Aleksandr Drevin

Aleksandr Drevin eli Aleksandr Davidovitš Drevin, latviaksi Aleksandrs Rūdolfs Drēviṇs (3. kesäkuuta 1889 Cēsis, Latvia – 26. heinäkuuta 1938 Neuvostoliitto) oli latvialainen taidemaalari. == Elämä == Drevin opiskeli aluksi taidetta Riiassa Vilhelms Purvītisin oppilaana. Hän muutti vuonna 1914 Moskovaan. Lokakuun vallankumouksen jälkeen hän työskenteli opetuksen kansankomissariaatin taideosastolla. Vuonna 1922 hänet nimitettiin opettajaksi Vhutemas (ВХУТЕМАС) -oppilaitokseen eli tekniikan ja taiteen oppilaitokseen. Drevinin maalausten tyyliä on kuvattu ”brutaaliksi primitivismiksi”. Niistä ei löydä mitään poliittista sanomaa tai yleensä tarkoitusta, miksi ne on maalattu. Ne ovat vailla koristeita ja illuusioita. Hänen tyylinsä muuttui realistisemmaksi 1920-luvulla. Drevin solmi avioliiton Nadežda Udaltsovan kanssa, joka myös oli kuvataiteilija. Heidän pojastaan Andrei Drevinista tuli kuvanveistäjä. NKVD pidätti Drevinin 17. tammikuuta 1938. Hänet teloitettiin lähellä Moskovaa sijaitsevalla Butovon ampumaradalla 26. heinäkuuta samana vuonna. Hänen maineensa palautettiin vuonna 1957. http://artinvestment.ru/en/invest/artistofweek/20200330_drevin_artist.html == Maalauksia == Image:DervinPYM1933.JPG|Nuoren miehen muotokuva (1933) Image:Drevin-Udaltsova.jpg|Nadežda Udaltsova (1923) Image:Drevins- Altajs.jpg|Altai (1930) Image:Drevin-Steppe.jpg|Aro (1933) == Lähteet == == Aiheesta muualla == Luokka:Latvialaiset taidemaalarit Luokka:Stalinin vainoissa kuolleet Luokka:Vuonna 1889 syntyneet Luokka:Vuonna 1938 kuolleet
Antonio Bazzini

Antonio Bazzini (11. maaliskuuta 1818 Brescia – 10. helmikuuta 1897 Milano) oli italialainen viulutaiteilija, säveltäjä ja opettaja. Hän oli Faustino Camisanin oppilas, ja hän sai vaikutteita Niccolò Paganinilta, joka rohkaisi häntä lähtemään konserttikiertueelle Eurooppaan. Bazzinia pidettiin yhtenä aikansa parhaista viulisteista. Hän asui 1840–1860-luvulla Saksassa ja Ranskassa, kunnes palasi Italiaan. Vuodesta 1873 hän opetti sävellystä Milanon konservatoriossa, jossa hänen oppilaitaan olivat muiden muassa Pietro Mascagni, Alfredo Catalani ja Giacomo Puccini. Bazzini sävelsi kamarimusiikkia (joukossa 6 jousikvartettoa) ja orkesteriteoksia, kuten 5 viulukonserttoa, sekä oopperan Turada. Hänen tunnetuin teoksensa lienee virtuoosien suosima fantastinen scherzo Peikkotanssi (Dance des lutins) op. 25 viululle ja pianolle. == Lähteet == * * == Aiheesta muualla == * Antonio Bazzinin nuottijulkaisuja. International Music Score Library Project. * Bazzini, Antonio. Dizionario Biografico degli Italiani. Luokka:Vuonna 1818 syntyneet Luokka:Vuonna 1897 kuolleet Luokka:Italialaiset säveltäjät Luokka:Italialaiset viulistit Luokka:Musiikkipedagogit
Ricardo Pérez Godoy

Ricardo Pérez Godoy (1905–1982) oli perulainen kenraali, joka johti sotilasvallankaappausta vuonna 1962, sotilasjunttaa vuoteen 1963 ja toimi siten maansa presidenttinä kunnes Nicolás Lindley syrjäytti hänet juntan johdosta.http://adonde.com/presidentes/1962godoy.htm == Lähteet == Luokka:Perun presidentit Luokka:Vuonna 1905 syntyneet Luokka:Vuonna 1982 kuolleet
Getz au Go Go

Getz au Go Go on yhdysvaltalaisen saksofonistin Stan Getzin ja hänen kvartettinsa livealbumi, jolla esiintyy bossa nova -laulaja Astrud Gilberto. Se nauhoitettiin kahden konsertin aikana vuonna 1964 ja julkaistiin samana vuonna Verve Records -levy-yhtiöllä. ==Kappaleet== #Corcovado (Antônio Carlos Jobim) – 2.51 #It Might as Well Be Spring (Richard Rodgers, Oscar Hammerstein II) – 4.27 #Eu e Voce (Carlos Lyra, Vinícius de Moraes) – 2.32 #Summertime (George Gershwin, Ira Gershwin) – 8.11 #6-Nix-Pix-Flix (Gary Burton) – 1.05 #Only Trust Your Heart (Benny Carter, Sammy Cahn) – 4.41 #The Singing Song (Gary Burton) – 3.46 #The Telephone Song (Roberto Menescal, Ronaldo Bôscoli, Norman Gimbel) – 1.57 #One Note Samba (Jobim, Newton Mendonca) – 3.19 #Here’s That Rainy Day (Jimmy Van Heusen, Johnny Burke) – 6.15 Kappaleet 4–7 ja 9–10 nauhoitettiin 22. toukokuuta 1964, kappaleet 1–3 ja 8 nauhoitettiin 19. lokakuuta 1964. ==Henkilöstö== *Stan Getz – tenorisaksofoni *Astrud Gilberto – laulu paitsi kappaleissa 4, 5, 7 ja 10 *Kenny Burrell – kitara kappaleissa 1–3 ja 8 *Gene Cherico – basso kappaleissa 1–3 ja 5–8 *Chuck Israels – basso kappaleissa 4, 9 ja 10 *Gary Burton – vibrafoni *Joe Hunt – rummut kappaleissa 4–7 ja 9–10 *Helcio Milito – rummut kappaleissa 1–3 ja 8 ==Arvostelut== *AllMusic: ==Lähteet== Luokka:Stan Getzin albumit Luokka:Vuoden 1964 albumit
Ranskan ilma- ja avaruusvoimat

Ranskan ilma- ja avaruusvoimat () ovat Ranskan asevoimien ilmavoimat, jotka perustettiin 1909 nimellä Service Aéronautique. Ranskan ilmavoimilla on palveluksessa 217 taistelulentokonetta, joista suuri osa on Dassault Mirage 2000 - ja Dassault Rafale -lentokoneita. Ilmavoimissa palveli heinäkuussa 2019 40 800 sotilasta ja 5 200 siviiliä. Sen koneilla lennetään yhteensä 170 000 lentotuntia vuodessa. Vuonna 2020 ilmavoimien budjetti oli 7,5 miljardia euroa, mikä on 20 % Ranskan puolustusministeriön budjetista. Vuonna 2019 Ranskan tasavallan presidentti Emmanuel Macron hyväksyi lakialoitteen, jonka nojalla ilmavoimien alaisuuteen luotiin oma avaruussodankäyntiin erikoistunut osasto, jolloin ilmavoimista tuli myös virallisesti ilma- ja avaruusvoimat. Ranskan ilmavoimien kokonaisvahvuus vuonna 2020 on 578 ilma-alusta, joista 217 on taistelukoneita. == Lentokalusto == Lähde: Kpl Kpl Taistelukoneet Koulutuskoneet Dassault Rafale 81 Epsilon 33 Dassault Mirage 2000 N 23 Dassault-Dornier Alpha Jet 75 Mirage 2000 D 67 Xingu 23 Mirage 2000-5 ja 2000 C 35 Helikopterit Mirage 2000 B 6 H125 Fennec (Eurocopter AS550) 40 Kuljetuskoneet H725 (Caracal / Super Cougar) / (Eurocopter EC725) 11 Airbus A340 ja A310 5 Super Puma ja Puma / AS532 Cougar 28 C160 Transall 23 UAV / miehittämättömät koneet 7 Lockheed C130 Hercules 14 Harfang (4), Atomics MQ-9 Reaper (3) CN235 27 Asejärjestelmät 21 A400M Atlas 9 Crotale NG (12), SAMP “Mamba” (9) Tiedustelu- ja tankkauskoneet C135FR ja Boeing KC-135 Stratotanker 14 E-3F SDCA / Boeing E-3 Sentry (AWACS) 4 C160G 2 Yhteyskoneet Airbus A330, Dassault Falcon 7X, Falcon 900 ja Falcon 2000 7 TBM 700 ja DHC6 20 ==Lähteet== == Aiheesta muualla == *
Manuel Prado Ugarteche

thumb Manuel Prado Ugarteche (21. huhtikuuta 1889 – 15. elokuuta 1967) oli Perun presidentti vuosina 1939–1945 ja 1956–1962.https://thebiography.us/en/prado-y-ugarteche-manuel Hän oli varakas pankkiiri vaikutusvaltaisesta perheestä, ja entisen presidentin Mariano Ignacio Pradon poika. Pian hänen valintansa jälkeen Peru joutui rajakiistaan Ecuadorin kanssa. Se kärjistyi vuonna 1941 lyhyeen sotaan, jonka Peru voitti. Sisäpolitiikassa Prado lievensi vasemmistopuolue APRAn (Alianza Popular Revolucionaria Americana) vastaisia pakotteita, ja vuonna 1945 salli sen jälleen rekisteröityä puolueeksi. Vuonna 1945 Pradon kauden päättyessä José Luis Bustamante y Rivero valittiin presidentiksi liittoumassa, jonka jäsen myös APRA Oli. Vuoden 1956 vaaleissa APRA tuki Pradoa vastineeksi siitä että se saisi jälleen laillisen aseman. == Lähteet == == Aiheesta muualla == Luokka:Perun presidentit Luokka:Vuonna 1889 syntyneet Luokka:Vuonna 1967 kuolleet
Kolonjärvi (Keuruu)

Kolonjärvi on Keski-Suomessa Keuruulla sijaitseva järvi, joka kuuluu Kokemäenjoen vesistöön. == Maantietoa == Järven pinta-ala on 240 hehtaaria eli 2,4 neliökilometriä. Se on 3,2 kilometriä pitkä ja 1,2 kilometriä leveä. Järven länsipuolella kohoavat Kummunmäki ja Nikainmäki, joka kohoaa yli 70 metriä järven vedenpintaa korkeammalle. Järvessä on laskettu olevan 13 saarta. Niiden yhteispinta-ala on 5 hehtaaria, mikä on noin 2 % järven kokonaispinta- alasta. Suurin saari on yli kolmen hehtaarin suuruinen Kolonsaari, yhdeksän saarta on yli aarin ja loput kolme ovat alle aarin kokoisia. Muita saaria ovat Palosaari, Kärkisaari, Yksipetäinen, Kaksipetäinen, Kanisaari, Lapinsaari ja Limppusaari. Järvi on luodattu ja siitä on julkaistu syvyyskartat. Sen tilavuus on 11 miljoonaa kuutiometriä eli 0,011 kuutiokilometriä. Järven keskisyvyys on 4,3 metriä ja suurin syvyys on 14,8 metriä. Syvin kohta sijaitsee Kolonsaaren ja Limppusaaren puolivälissä. Järven keskellä ja Kolosaaren edustalla sen koillispuolella sijaitsee yli 11 metriä syvä syvänne ja Palosaaren luoteispuolella sijaitsee yli 13 metriä syvä syvänne. Lapinlahden harjun rinnalla siitä luoteeseen kulkee järven pohjassa yli 600 metriä pitkä harjanne. Järven rantaviivan pituus on 12 kilometriä, josta saarten rantaviivan yhteispituus on 3 kilometriä. Sen rannat ovat metsämaata ja asutus on harvaa haja-asutusta. Ainoa kulmakunta on Asunta, joka ulottuu järvien välisen kannaksen yli Asunnanjärvelle. Rannoille on rakennettu yli 20 vapaa-ajan asuntoa. Valtatie 23 ja Haapamäki–Jyväskylä-rata kulkevat kannaksen kautta. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Kolonjärven alueeseen (35.683) järvi kuuluu. Järven vedenpinnan korkeus on 129,7 metriä mpy. Järvi saa pääosan vedestään sekä Sammalisen valuma-alueelta (35.686), jonka pääjärvi on Sammalinen (96 ha), laskee suoraan Kolojärveen, että Kivistönpuron valuma-alueelta (35.685), jonka pääjärvi on Kivistö (50 ha). Kolonjärven alueella on yksi yli hehtaarin järvi Valkeislampi (8 ha), joka laskee siihen suoraan. Järvi laskee lyhyttä uomaa myöten järvien välisen kannaksen yli Asunnanjärveen (265 ha), joiden korkeusero on 1,8 metriä. Vesireitti jatkaa Myllylänjokea pitkin Pohjoisjärveen (305 ha), ja siitä edelleen Hoskarinjokea myöten Keurusselkään. == Lähteet == Luokka:Asunnanjärven valuma-alue Luokka:Keuruun järvet
Bones (täsmennyssivu)

Bones voi tarkoittaa seuraavia: * Bones, yhdysvaltalainen televisiosarja * Bones, Elmo Kennedy O'Connor (s. 1994), yhdysvaltalainen rap-artisti * ”Bones”, The Killersin kappale vuodelta 2006 * ”Bones”, Equinoxin kappale, Bulgarian edustaja Eurovision laulukilpailussa 2018
Jalkaväenkenraali Adolf Ehrnroothin muistomerkki

Jalkaväenkenraali Adolf Ehrnroothin muistomerkki on kuvanveistäjä Herman Joutsenen teos. Kyseessä on pronssireliefi, joka on kiinnitetty punagraniittikiveen. Reliefin aiheena on Ehrnrooth tarkastamassa rykmenttiään JR 7:ää Karjalan kannaksella 4. kesäkuuta 1944. Teos kuvaa todellista tapahtumaa, ja vain muutama päivä myöhemmin tapahtui Karjalan kannaksella suurhyökkäys. Veistos paljastettiin yleisölle Turussa Itsenäisyyden aukiolla 27. toukokuuta 2005. Muistomerkkitoimikunta halusi muistomerkin ensin Tuomiokirkon läheisyyteen, mutta museovirasto oli eri mieltä. Itsenäisyyden aukio sijaitsee Aurajoen rannan tuntumassa Turun kaupunginteatterin vieressä. Muistomerkin julkistamistilaisuuteen osallistuivat muun muassa kunniaosastot Saaristomeren Meripuolustusalueelta, Satakunnan Lennostosta, Porin Prikaatista sekä Laivaston soittokunta ja Maanpuolustusjärjestöjen lippulinna. == Lähteet == Luokka:Turun patsaat ja veistokset Luokka:III kaupunginosa
Gåsgrund

Gåsgrund on ulkoilusaari Espoon Suvisaaristossa. Se sijaitsee muutama sata metriä Lehtisaarten lounaispuolella ja kolmisen kilometriä Suvisaariston pääsaarista kaakkoon. Gåsgrundiin kulkee kesäisin yhteysalus, suojasatama on saaren koillisrannalla. Gåsgrundin pinta-ala on noin kymmenen hehtaaria. Saaren pituus lounaiskärjestä koilliseen kärkeen on puolisen kilometriä ja leveys kapeimmalla kohdalla noin sata metriä. Paljasta kalliorantaa on etenkin Suomenlahden ulapalle avautuvalla etelärannalla. Saaren maasto muodostuu pääosin silokallioista ja rehevistä niityistä sekä harvapuisesta kangasmetsästä. Gåsgrundin luoteisosassa sijaitsee 0,2 hehtaarin laajuinen suojeltu merenrantaniitty. Länsirannalla sijaitsee vuorijonopoimutuksen seurauksena muodostunut kallioperän rakenne, hieman sen eteläpuolella on lyhyt rantavalli, joka koostuu verraten pienistä kivistä. Parisataa metriä Gåsgrundista lounaaseen sijaitsee kallioluoto ja luonnonsuojelualue Bullen. Espoon kaupungin uloin ulkoilusaari Knapperskär puolestaan sijaitsee runsaat puoli kilometriä Gåsgrundista etelälounaaseen. == Lähteet == == Aiheesta muualla == *Tiedostopalvelu.maanmittauslaitos.fi *Gåsgrund, Uusimaa, Finland — Sunrise, Sunset and Daylength *Saariston osayleiskaavaluonnos (Selostus (pdf, 2481 kt)) Luokka:Espoon saaret Luokka:Suvisaaristo
Kimono (veistos)

Kimono on Karin Widnäsin keramiikkataideteos Turun Aurajokivarressa. Jätevedenpumppaamon torni on verhottu keraamisilla laatoilla, joiden muodon perusteella teos on saanut nimen Kimono. Se vaihtaa väriään hitaasti vuorokauden rytmin mukaan sinisestä purppuran kautta aamuruskon vaaleanpunaiseen. Kimono paljastettiin Turun kulttuuripääkaupunkivuoden avajaispäivänä 15.1.2011. Keraamiset laatat on tehty IDO:n tehtaalla Tammisaaressa taiteilijan muotin mukaan. Valmistusmateriaali on samaa, mistä suomalaisten käyttämät vessanpöntötkin on tehty. Widnäsin Kimono on yksi Savi Kaupungissa –projektin teoksista. Projektin ideana oli tuoda kauneutta ja viihtyvyyttä kaupungin kulmille, joissa oli kohennusta kaipaavia rumiluksia ja kipupisteitä. Jätevesipumppaamo sijaitsee Aurajoen rannalla kauniilla paikalla: Widnäs kertoo tienneensä heti ohi ajettuaan, että siitä tulisi oiva koti hänen taideteokselleen. Paikka jota ei normaalisti koeta esteettiseksi, saisi uuden ilmeen. Lähtökohtana oli tuoda kauneutta ja viihtyvyyttä kaupungin eri kulmille, joissa oli kohennusta kaipaavia rumiluksia. == Lähteet == Luokka:Turun patsaat ja veistokset Luokka:VIII kaupunginosa
Shot at the Night

Shot at the Night on yhdysvaltalaisen rockyhtye The Killersin kappale, joka julkaistiin ensimmäisenä singlenä yhtyeen kokoelma-albumilta Direct Hits 17. syyskuuta 2013. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. ”Shot at the Night” ylsi Britannian singlelistalla parhaimmillaan sijalle 23. == Kappaleet == === Digitaalinen lataus === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2013 kappaleet
Aqua (pilvenpiirtäjä)

Aqua on 82-kerroksinen, 261,8 metriä korkea pilvenpiirtäjä Lakeshore Eastin alueella Chicagon kantakaupungissa Illinois’n osavaltiossa Yhdysvalloissa. Rakennuksen 1–18. kerroksissa toimii hotelli, 19–52. kerroksissa on vuokra- asuntoja ja 53–81. kerroksissa on omistusasuntoja. Aqua sai Emporis Skyscraper Award -palkinnon vuonna 2009. Rakennuksen suunnitteli arkkitehti Jeanne Gang ja Studio Gang Architects. ==Lähteet== == Aiheesta muualla == Luokka:Chicagon pilvenpiirtäjät Luokka:Chicagon toimistorakennukset Luokka:Chicagon hotellit Luokka:Chicagon asuinrakennukset
Just Another Girl

Just Another Girl on yhdysvaltalaisen rockyhtye The Killersin kappale, joka julkaistiin toisena singlenä yhtyeen kokoelma-albumilta Direct Hits 11. marraskuuta 2013. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. ”Just Another Girl” ylsi Britannian singlelistalla parhaimmillaan sijalle 83. == Kappaleet == === Digitaalinen lataus === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2013 kappaleet
Mireksi

Mireksi tai mirex (C10Cl12) on kloorattuihin hiilivetyihin kuuluva orgaaninen yhdiste. Yhdistettä on käytetty aikaisemmin hyönteismyrkkynä erityisesti muurahaisten ja termiittien torjuntaan. Aineen käytöstä on kuitenkin luovuttu sen ympäristölle ja terveydelle haitallisten vaikutusten vuoksi. Aineen käyttö on kielletty Tukholman sopimuksella. == Ominaisuudet == Huoneenlämpötilassa mireksi on väritöntä kiteistä ainetta. Yhdiste ei liukene veteen, mutta liukenee kohtalaisesti aromaattisiin hiilivetyihin. Yhdiste on myrkyllistä ja mahdollisesti karsinogeenista. Eläinkokeissa sen on myös havaittu aiheuttavan sikiöille epämuodostumia. Mireksi hajoaa luonnossa erittäin hitaasti muun muassa hapettuen klordekoniksi ja kertyy ravintoketjussa.Robert L. Metcalf & Abraham Rami Horowitz: Insect Control, 2. Individual Insecticides, Ullmann's Encyclopedia of Industrial Chemistry, John Wiley & Sons, New York, 2014. Viitattu 13.3.2018 == Valmistus ja käyttö == Mireksiä valmistetaan dimeroimalla heksakloorisyklopentadieeniä. Mireksiä on käytetty erityisesti Yhdysvalloissa ja Kanadassa termiittien sekä Solenopsis-suvun tulimuurahaisia vastaan. Yhdistettä on käytetty Yhdysvalloissa 1950-luvulta alkaen kunnes sen käyttö kiellettiin vuonna 1978. Yhdisteen käytöllä on pitkäaikaisia seurauksia luonnossa ja Suurten järvien alueella arvioilta noin 51 miljoonaa hehtaaria on saastunut mireksin vuoksi. Mireksiä käytettiin myös polymeerien palonestokemikaalina. == Lähteet == == Aiheesta muualla == *Human Metabolome Database (HMDB): Mirex *Toxin and Toxin Target Database (T3DB): Mirex *Kyoto Encyclopedia of Genes and Genomes (KEGG): Mirex *ChemBlink: Mirex Luokka:Hyönteistorjunta-aineet
Lapset (Anja Ahon veistos)

Lapset on taiteilija Anja Ahon pronssiveistos Turussa Yliopistonkadulla. Teos on sijoitettu asunto-osakeyhtiö Kasinonkulman aukiolle suihkulähteen yhteyteen. Veistos on sinänsä historiallinen, että se on ensimmäinen Turun kaupungin naistaiteilijan toteuttama ulkoveistos. Se paljastettiin vuonna 1959. Teoksessa kolme lasta istuu polvillaan liuskekivialustalla. Lapsi on suurmiehiä kuvaavien ulkoveistosten joukossa harvinainen aihe. Vuonna 2001 veistos jouduttiin poistamaan alustaltaan, sillä yksi lapsista oli irronnut. Pronssihahmoja pestiin ja putsattiin Wäinö Aaltosen museossa ja niiden alustakiinnityksiä paranneltiin. Ahon tyyli oli perinteistä ilmaisua tavoittelevaa modernismia. Tyypillisiä hahmoja hänelle olivat sadun- ja leikinomaiset saveen, kipsiin ja puuhun tehdyt figuurit. Naiskuvanveistäjänä hän oli Turun taiteilijapiireissä pioneeri. Aho toimi Wäinö Aaltosen yksityisoppilaana 1950-52. == Lähteet == Luokka:Turun patsaat ja veistokset Luokka:VII kaupunginosa
HMS Pembroke (1694)

HMS Pembroke oli Britannian kuninkaallisen laivaston vuonna 1694 vesillelaskettu 60-tykkinen neljännen luokan linjalaiva. == Valmistus == Alus tilattiin 8. tammikuuta 1694 Edward Snelgrovelta Limehousesta. Alus laskettiin vesille 22. marraskuuta 1694 ja otettiin palvelukseen 17. tammikuuta 1695 ensimmäisenä päällikkönään Roger Bellwood.Winfield 2009 s. 124 == Palvelus == Vuonna 1709 alus oli Välimerellä Bakerin johtamassa laivueessa. Kolme Ranskan laivaston alusta valtasivat aluksen yhdessä HMS Falconin kanssa Toulonin edustalla 29. joulukuuta. Taistelussa aluksen miehistöstä kaatui tai haavoittui 140 henkeä. Alus vallattiin takaisin 22. maaliskuuta 1711, mutta se haaksirikkoutui jo samana päivänä. Se myytiin Genovaan kauppalaivana.Winfield et al 2023 s. 169 === Nuestra Señora del Carmen y San Antonio === Helmikuussa 1713 alus myytiin genovalaisena kaapparina Espanjalle. Alus lähti 12. syyskuuta 1713 Cádizista Barcelonan piiritykseen, mistä se lähti syyskuussa 1714 Genovaan päällikkönään Ansrés del Pes. Aluksen tehtävänä oli noutaa kuningatar Isabel de Farnesio Espanjaan. Alus lähti 11. kesäkuuta 1715 Majorcan sotaretkelle. Se saapui 15. kesäkuuta Majorcan Calogneen, missä seuraavana päivänä miehistö nousi maihin. Alus lähti 18. maaliskuuta 1716 Cádizista Príncipe de Asturiasin, Hermionan ja kahden kauppalaivan kanssa Bahaman kanavaan. Se palasi vielä samana vuonna Cádiziin. Alus lähti 16. joulukuuta 1716 Cádizista Ranskan laivaston Triomphantin, Pélerinen ja Conquerantin kanssa Chileen ja Peruun, joissa sen tehtävänä oli estää ranskalaisten salakuljettajien toiminta. Kaphornin lähellä alus erkani 16. huhtikuuta 1717 ranskalaisaluksista. Se saapui yksin Montevideoon, missä se valtasi ranskalaisen 12-tykkisen kaapparin Petit Danycanin. Alus oli hylätttiin palveluskelvottomana Buenos Airesiin, jolloin miehistö siirrettiin muihin aluksiin. == Lähteet == * * === Viitteet === Luokka:Kuninkaallisen laivaston purjelaivat
Run for Cover

Run for Cover voi tarkoittaa muun muassa seuraavia: * Run for Cover, Gary Mooren albumi vuodelta 1985 * ”Run for Cover”, The Killersin kappale vuodelta 2017
The Man

The Man voi tarkoittaa muun muassa seuraavia: * The Man, yhdysvaltalainen elokuva vuodelta 2005 * ”The Man”, The Killersin kappale vuodelta 2017 * ”The Man”, Taylor Swiftin kappale vuodelta 2020
Pitchaus

Pitchaus (englannin sanasta pitch, ’syöttö’) on tuotteen, palvelun tai liikeidean pääkohtien lyhyttä ja tiivistä esittelemistä myyntipuheen tai presentaation muodossa. Esitys eli pitch kestää korkeintaan muutaman minuutin. Pitchausta voidaan kutsua myös hissipuheeksi silloin kun viitataan myyntipuheeseen, joka kestää vain hissimatkan ajan eli noin puoli minuuttia. Pitchaaja voi olla myymässä bisnesideaansa rahoittajille, esittelemässä itseään työnhakutilanteessa, kauppaamassa tuotettaan jälleenmyyjille tai hankkimassa yhteistyökumppania. Pitchin tarkoitus on herättää kuulijoissa kiinnostus esiteltävää asiaa kohtaan ja vakuuttaa heidät asian vahvuuksista. Samalla pitchaus kertoo tekijänsä innosta, näkemyksestä ja osaamisesta. Onnistuessaan pitchaus johtaa jatkokeskusteluihin esittelijän ja kuulijan välillä. Pitchauksessa esittelijä esittelee aluksi itsensä ja mahdollisen yrityksensä. Hän esittelee ideansa ja kertoo sen kohderyhmän. Hän kuvailee myös ideansa ainutlaatuisuutta ja sen taloudellisia hyödyntämistapoja. Pitchaustilaisuuksia ja -kilpailuja järjestetään esimerkiksi startup- yritystapahtumissa kuten Slushissa. ==Lähteet== Luokka:Markkinointi
Naga (taruolento)

Nāga (sanskriitiksi käärme) on intialaisten uskomusten mukaan demoninen olento, joista jotkut ovat kuolemattomia. Ne ovat omaksuneet käärmeen muodon ja niillä on yleensä viisi tai seitsemän päätä. Kuvataiteessa nagat ovat yleensä ihmisen muotoisia napaan asti ja siitä alaspäin käärmemäisiä. Käärme Ananta on ikuisuuden symboli – Fesa-nimisenä se kantaa koko maailmaa. Toinen naga, Vasuki, toimi naruna, joka auttoi aikojen alussa kirnuamaan maitomaisen valtameren, ja sen jälkeen Shiva käytti sitä vyönä, jolla sai demonit karkotettua. Intian kansanuskossa nagoja kunnioitetaan hedelemällisyyden tuojina, ja talojen kivijalat on usein koristeltu käärmekuvioin. Buddhalaisuudessa nagoilla on osuus Gautaman elämäntarinassa.Lurker 1987, s. 131 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === == Aiheesta muualla == Luokka:Buddhalainen mytologia Luokka:Demonit Luokka:Hindumytologia Luokka:Lohikäärmeet
HMS Cumberland (1695)

HMS Cumberland oli Britannian kuninkaallisen laivaston vuonna 1695 vesillelaskettu 80-tykkinen kolmannen luokan linjalaiva. == Valmistus == Alus tilattiin 4. toukokuuta 1694 William Wyattilta ja John Boltonilta Bursledonista, mutta Wyattin kuoltua töitä jatkoi hänen vaimonsa Anne. Alus laskettiin vesille 12. marraskuuta 1695 ja otettiin palvelukseen seuraavana vuonna päällikkönään Thomas Dilkes.Winfield 2009 s. 70 == Palvelus == Alus suojasi Lissaboniin matkannutta saattuetta Forninin ja Duguay Trouinin johtamaa Ranskan laivastoa vastaan, kun ranskalaiset valtasivat aluksen Lizardin taistelussa 9. lokakuuta 1707. Alus jatkoi palvelustaan Ranskan laivastossa nimellä Cumberland, kunnes se myytiin 1715 Genovalle. Alus oli genovalaisen kaapparina, jonka päällikkönä oli Charles de Ruis-Embito, minkä jälkeen alus oli 1715 espanjalaisena kaapparina päällikkönään Jean Marqueli. Alus myytiin 10. kesäkuuta 1716 Cádizissa Espanjalle, joka liitti sen laivastoonsa nimellä Príncipe de Asturias.Winfield et al 2023 s. 125 === Príncipe de Asturias === Alus lähti 21. kesäkuuta 1716 Cádizista ja osallistui 1717 Cerdagnen sotaretkeen. Alus palautettiin palvelukseen 1717 Fernando Chacónin lippulaivaksi Sisilian sotaretkeä varten päällikkönään Francisco Javier Cornejo. Operaatioiden aikana se osallistui 4. heinäkuuta 1718 Palermon valtaamiseen. === San Carlos === Britannian kuninkaallinen laivasto valtasi 4. heinäkuuta 1718 aluksen takaisin Cape Passeron taistelussa. Alusta ei otettu palvelukseen, vaan se myytiin 1720 Itävallalle. San Carlos'ksi nimetyn aluksen kotisatamana oli Napoli. Se romutettiin vuonna 1733. == Lähteet == * * === Viitteet === Luokka:Kuninkaallisen laivaston purjelaivat
Kuolema ei ole lasten leikkiä

Kuolema ei ole lasten leikkiä on Alan Bradleyn kirjoittama salapoliisiromaani. Se on Flavia de Luce -sarjan toinen osa. Englanninkielinen alkuteos The Weed That Strings the Hangman's Bag ilmestyi vuonna 2010 ja suomennos 2014. ==Juoni== Kiertävän nukketeatterin auto hajoaa Bishop’s Laceyn hautausmaan kohdalla. Teatteriseurueen muodostavat televisiostakin tuttu marionettitaiteilija Rupert Porson ja hänen avustajansa Nialla. Saadakseen rahaa auton korjaamiseen Porson järjestää kaksi näytöstä seurakuntatalolla. Flavia on osunut paikalle auton hajottua ja päätyy avustamaan esitysten valmistelussa. Toinen näytös päättyy kuitenkin dramaattisesti Porsonin kuolemaan, ja pian Flavia huomaa taas tutkivansa murhaa. Esiin alkaa nousta kyläläisten salaisuuksia vuosien takaa. ==Lähteet== * Luokka:Flavia de Luce -sarja Luokka:Vuoden 2010 kirjat
Kettumäen kotiseututalo

thumb|Kettumäen kotiseututalo Kettumäen kotiseututalo on Kuusankoskella Kettumäen rinteessä sijaitseva Lars Sonckin suunnittelema hirsitalo. Se on alkujaan rakennettu Pienten lasten kouluksi 1897 Kymintehtaalle jyrkän kallion reunalle ja tunnettiin lempinimellä Norjalaiskoulu tai Mäkikoulu. Rakennus siirrettiin 1957 Kettumäelle ja avattiin seuraavana vuonna yleisölle. Kuusankosken kotiseutuyhdistys on ylläpitänyt rakennusta ja siinä toimivaa museota vuodesta 1995. Lähistöllä on siirrettynä työläistaloja ja Kettumäen kansanpuisto. == Lähteet == * http://www.kuusankoskiseura.fi/kotiseututalo-3/ Luokka:Suomen kotiseutumuseot Luokka:Kouvolan museot Luokka:Kuusankoski Luokka:Lars Sonckin suunnittelemat rakennukset Luokka:Suomen 1800-luvulla rakennetut rakennukset ja rakennelmat
Asko Ojamäki

Asko Tapio Ojamäki (s. 21. syyskuuta 1946 Himanka) on suomalainen eläköitynyt kunnallishenkilö, joka toimi Oulaisten ja Ylivieskan kaupunginjohtajana. Asko Ojamäki syntyi maanviljelijä Sakari Ojamäen ja emäntä Fanni Isopahkalan perheeseen. Hänen puolisonsa on kasvatustieteiden maisteri Irma Kankaanpää. Ojamäki tuli ylioppilaaksi 1966 ja valmistui taloustieteen maisteriksi Tampereen yliopistosta 1972. Hän oli Asikkalan taloussihteeri 1973–1974 ja Iitin kunnansihteeri 1974–1980. Kuhmoisten kunnanjohtajana Ojamäki toimi 1980–1989 ja Sievin 1989–1996. Hän oli Oulaisten kaupunginjohtaja 1996–2004 ja Ylivieskan 2004–2010. Eläkkeelle Ojamäki jäi syksyllä 2010, jolloin hänen seuraajakseen Ylivieskan kaupunginjohtajaksi valittiin Terho Ojanperä.Ylivieska sai uuden johtajan. Yle, 31.8.2010. (Viitattu 13.3.2018) == Lähteet == Luokka:Ylivieskan kunnan-, kauppalan- ja kaupunginjohtajat Luokka:Oulaisten kunnan-, kauppalan- ja kaupunginjohtajat Luokka:Sievin kunnanjohtajat Luokka:Kuhmoisten kunnanjohtajat Luokka:Vuonna 1946 syntyneet Luokka:Elävät henkilöt
Yanni Gourde

Yanni Gourde (s. 15. joulukuuta 1991 Saint-Narcisse, Quebec) on kanadalainen jääkiekkoilija, joka pelaa NHL-joukkue Seattle Krakenissa. Gourde on varaamaton pelaaja, joka teki Tampa Bay Lightningin kanssa sopimuksen keväällä 2014 ja pelasi ensimmäisen NHL-ottelunsa kaudella 2014–2015. 13.3.2018 mennessä Gourde on pelannut NHL:n runkosarjassa 91 ottelua tehopistein 30+33=63. Seattle Kraken varasi Gourden joukkueeseensa vuoden 2021 laajennusvaraustilaisuudessa. https://www.sportsnet.ca/nhl/jordan-eberle-mark- giordano-headline-seattle-kraken-expansion-draft-picks/ ==Lähteet== * https://www.nhl.com/player/yanni-gourde-8476826?season=20172018 * === Viitteet === Luokka:Kanadalaiset jääkiekkoilijat Luokka:Seattle Krakenin pelaajat Luokka:Vuonna 1991 syntyneet Luokka:Elävät henkilöt
Fragmenta membranea

Fragmenta membranea on Kansalliskirjaston Suomessa keskiajalla käytettyjen kirjojen jäänteitä sisältävä kokoelma. Kirjoista on jäljellä irtolehtiä, joita on käytetty 1500-luvulta alkaen voudintilien kansimateriaalina. 1800-luvulla puretuista kansista muodostuva kokoelma on digitoitu ja sitä voi selata verkkopalvelussa. ==Katso myös== *Codex Aboensis *Turun tuomiokirkon Mustakirja *Missale Aboense == Lähteet == *Voudintilit. Arkistojen portti. == Aiheesta muualla == * Fragmenta membranea. Kansalliskirjasto. Luokka:Suomen keskiaika Luokka:Kansallisarkisto Luokka:Kansalliskirjasto (Suomi) Luokka:Keskiajan tutkimus
Manuel A. Odría

Manuel Arturo Odría Amoretti (26. marraskuuta 1897 – 18. helmikuuta 1974) oli perulainen kenraali, joka toimi maansa presidenttinä 1948–1956. Lokakuussa 1948 Odría johti sotilasjunttaa, joka syrjäytti presidentti José Bustamenten. Odría asetettiin tilapäiseksi presidentiksi, lainsäädäntö sivuutettiin sotilasvallan alta. 1. kesäkuuta 1950 Odría astui virallisesti syrjään presidentin virasta osallituakseen presidentinvaaleihin ainoana ehdokkaana, ja Zenón Noriega Agüero oli muutaman kuukauden ajan presidenttinä. Vuonna 1956 hänen oli levottomuuksien takia pakko sallia vapaat vaalit, ja Odría lähti vapaaehtoiseen maanpakoon Yhdysvaltoihin. == Lähteet == Luokka:Perun presidentit Luokka:Vuonna 1897 syntyneet Luokka:Vuonna 1974 kuolleet
Pelko (vuoden 1971 elokuva)

Pelko (Fright) on Yhdistyneessä kuningaskunnassa vuonna 1971 tuotettu ja ensi- iltansa saanut ohjaaja Peter Collinsonin jännityselokuva. Elokuvaa voidaan perustellusti pitää ns. slasher-elokuvien lajityypin varhaisena edustajana (proto-slasher). == Juoni == Opiskelijaneitokainen Amanda (Susan George) on Helenin (Honor Blackman) ja tohtori Cordellin (John Gregson) nuoren pojan, Taran, lapsenvahtina näiden hulppeassa lukaalissa syrjäisellä metsäseudulla. Amandan jäätyä yksin ja lapsen nukkuessa Amanda tuntematon mies tarkkailee nuorta naista ikkunan takaa. Paikalle saapuu Amandan poikaystävä Chris (Dennis Waterman) viettämään rentoa iltaa Amandan kanssa ja Chrisin poistuessa asunnosta tuntematon hyökkääjä iskee Chrisiä päähän. Amanda kuulee asunnossa erilaisia epämääräisiä ääniä ja arvelee Chrisin tekevän kepposta hänelle. Tilanne muuttuu kuitenkin nopeasti. Amanda pelästyy niin pahoin, että soittaa Helenille ravintolaan, mutta he eivät ehdi puhua keskenään ennen kuin puhelu oudosti katkeaa. Helen pelästyy, koska hänen mielisairas ex-miehensä Brian (Ian Bannen) on ilmestynyt talolle. Brian pääsee taloon esiintyen veristä Chrisiä auttavana hyväntahtoisena naapurina, mutta Amanda tajuaa nopeasti tehneensä virheen, kun Brian alkaakin kutsua häntä "Heleniksi" ja estää tytön pääsyn nukkuvan Taran huoneeseen. Amanda yrittää myöhemmin paeta asunnosta Taran kanssa juuri parahultaisesti poliisien saapuessa talolle Helenin hälyttäminä, mutta Brian onnistuu kiskomaan tytön takaisin asuntoon ja tilanteesta syntyy piinallinen panttivankidraama. Helen tarjoutuu Amandan ja Taran tilalle Brianin vangiksi ja pääseekin asuntoon, mutta Brian tajuaa sen olevan ansa ja tilanteesta syntyy ankara kamppailu. == Roolit == == Kohtelu Suomessa == Valtion elokuvatarkastamo asetti elokuvalle ennakkotarkastuksessa vuonna 1972 ikärajan KK (Kokonaan kielletty), joten elokuvaa ei saanut laillisesti Suomessa esittää eikä levittää. Myöhemmin vuonna 1988 videolevitystä varten tehdyssä uusintatarkastuksessa tuo täyskielto jäi voimaan. == Lähteet == == Aiheesta muualla == * Luokka:Vuoden 1971 brittiläiset elokuvat Luokka:Kokonaan kielletyt elokuvat Suomessa Luokka:Brittiläiset jännityselokuvat
Etinamaatti

Etinamaatti (1-etynyylisykloheksyylikarbamaatti, kauppanimet Valamin ja Valmid) on eräs lääkeaine. Sitä on käytetty unilääkkeenä eli hypnoottina. Aine kuuluu tertiäärisiin karbinoleihin. Annostelumuotona on ollut kiinteä jauhemainen, joka on suljettu lääkekapseleihin. Etinamaatti on ollut Suomessa lääkityskäytössä vielä 1970-luvulla, muttei juurikaan tuosta myöhempänä. Lääkkeen yliannostelu tai sekakäyttö eli yhdistely sedatiiveihin on saattanut olla vaarallista eli elimiä vaurioittavaa ja jopa kuolettavaa. Huomattavan suuri yliannos on aiheuttanut vaikeita kouristuksia.TF-74: s. 1120 Etinamaatti kehiteltiin korvaamaan barbituraatteja. Aineen patentoi Schering-lääkeyhtiö vuonna 1957. Lopulta sen terapeuttinen indeksi osoittautui huomattavan kapeaksi, eikä se osoittautunut olemaan riittävän turvallinen substituutti eli korvaava lääke. Etinamaattia muistuttaa kaksi vastaavaa ainetta, jotka ovat: etklorvynoli (Arvynol ja Placidyl) ja metyyliparafynoli/metyylipentinoli (Dormison). Etinamaatin kemiallinen kaava on C9H13NO2, moolimassa 167,21 g/mol ja CAS-numero 126-52-3. == Lähteet == *1974 Therapia Fennica, TF-74. Lääketieteen kandidaattiseura ry., Helsinki, 1977. ISBN 951-99041-6-6. (s. 1120–1121) === Viitteet === == Kirjallisuutta == * Vartiainen, I.: Lääkeaineoppi, WSOY-SHKS 1960. (s. 37–38) == Aiheesta muualla == *PubChem: Ethinamate *Human Metabolome Database (HMDB): Ethinamate *DrugBank: Ethinamate *Toxin and Toxin Target Database (T3DB): Ethinamate *Kyoto Encyclopedia of Genes and Genomes (KEGG): Ethinamate Luokka:Unilääkkeet
Laos (kaupunki)

Laos (, ) oli antiikin aikainen kaupunki ja kaupunkivaltio (polis) Suur- Kreikassa eli Magna Graeciassa nykyisen Italian alueella. Se sijaitsi Italian eteläkärjen länsirannikolla lähellä nykyistä Santa Maria del Cedron kunnan Marcellinan kylää Cosenzan maakunnassa Calabriassa. Laos oli kreikkalaisten siirtokunta. Sen perustivat Sybariin jäljellä olleet asukkaat kaupungin tuhon vuonna 510 eaa. jälkeen, vuoteen 494 eaa. mennessä. Näin perustaminen ajoittuu arkaaisen kauden lopulle. Sybaris sijaitsi saman niemimaan itärannalla Tarantonlahden puolella. Toisaalta Laos mainitaan antiikin lähteissä myös Thurioin siirtokunnaksi, mikä voi kertoa Thurioin vaikutuksesta kaupungin historiassa. Laoslaiset saattoivat osallistua Sybariin uudelleenperustamiseen vuonna 453 eaa. Kaupunki löi omaa rahaa. Laos sijaitsi ilmeisesti alun perin arkaaisella ja myöhemmin klassisella kaudella hieman eri paikassa. Ainoastaan jälkimmäisen paikka tunnetaan, mutta varhaisemman paikan oletetaan olleen lähistöllä. Laoksen lähellä sijaitsi samanniminen joki. Kaupunkivaltion hallussa olleen alueen kooksi on arvioitu noin 100 neliökilometriä. Kaupungin alueella on suoritettu kaivauksia, ja paikalla on arkeologinen puisto vuodesta 1994. Kaupungin kansalaisesta käytettiin etnonyymiä Lainos (), alun perin digammalla Lawinos (). == Lähteet == Luokka:Cosenzan maakunta Luokka:Lucanian kaupungit Luokka:Magna Graecian kaupungit
Laos (täsmennyssivu)

Laos voi viitata seuraaviin: * Laos, valtio Kaakkois-Aasiassa * Laos, antiikin aikainen kaupunki Magna Graeciassa eli Suur-Kreikassa, nykyisessä Italiassa * Ortodoksinen kansankokous (Laïkós Orthódoxos Synergasmós, LAOS), kreikkalainen puolue